b'\n_START_ARTICLE_\nKerala\n_START_SECTION_\nIzvor imena\n_START_PARAGRAPH_\nToponim Kerala nima jasnega etimolo\xc5\xa1kega pomena. Ena od razlag govori, da ime izhaja iz besede Kera ("kokosova palma" v malajal\xc5\xa1\xc4\x8dini) in alam ("de\xc5\xbeela"); torej  "de\xc5\xbeela kokosovih palm", kar kot termin uporabljajo tudi doma\xc4\x8dini, ker je tu v izobilju kokosovih palm. Ime Kerala je prvi\xc4\x8d zabele\xc5\xbeeno kot Keralaputra v 3. stoletju p.n.\xc5\xa1. v virih Maurijskega imperija kralja A\xc5\xa1oke (274\xe2\x80\x93237 p.n.\xc5\xa1.), v enem od ukazov tega kralja. Zapis se nana\xc5\xa1a na lokalnega vladarja ki ga imenuje Keralaputra (v Sanskritu kot "sin Kerale"); ali "sin iz Chere". Tej razlagi nasprotna je razlaga, da beseda Kera pomeni "kokosovo palmo". Beseda Cheral se nana\xc5\xa1a tudi na najstarej\xc5\xa1o poznano kraljevsko dru\xc5\xbeino iz Kerale in izhaja iz prastare tamilsko-malajalamske besede za "jezero"._NEWLINE_Najzgodnej\xc5\xa1e besedilo v Sanskritu, ki omenja Keralo, je Aitareya Aranyaka iz Rigvede. Kerala je omenjena tudi v dveh hindujskih epih Ramajani in v Mahabharati. Gr\xc5\xa1ko-rimska trgovska geografska karta  Periplus Eritrejskega morja omenja Keralaputro kot Celobotra.\n_START_SECTION_\nAnti\xc4\x8dno obdobje\n_START_PARAGRAPH_\nKerala je bila pomemben izvoznik za\xc4\x8dimb \xc5\xbee 3000 p.r.n.\xc5\xa1., saj jo omenjajo \xc5\xbee viri iz Sumerije v katerih jo imenujejo kot "Vrt za\xc4\x8dimb" in kot "Za\xc4\x8dimbni vrt Indije". Za\xc4\x8dimbe v Kerali so privabljale anti\xc4\x8dne Babilonce, Asirce in Egip\xc4\x8dane na Malabarsko obalo v 3. in 2. tiso\xc4\x8dletju pr. n. \xc5\xa1.. Feni\xc4\x8dani so vzpostavili trgovino s Keralo v tem obdobju. De\xc5\xbeela Keralaputra je bila eno od \xc5\xa1tirih neodvisnih kraljevin na jugu Indije v \xc4\x8dasu kralja A\xc5\xa1oke, druga so se imenovala Imperij \xc4\x8cola, Imperij Pandja, in Satijaputra. Zgodovinarji menijo, da je Keralaputra alternativno ime za dinastijo Kera, prvo dominantno dinastijo v Kerali. Teritoriji teh kraljevin so domnevno uporabljale enak jezik in imele skupno kulturo znano kot Tamilakam. Kralj Kera je vladal ve\xc4\x8dini ozemlja modern Kerale s sede\xc5\xbeem v Kuttanadu, ter kontroliral pristani\xc5\xa1\xc4\x8de Muziris,  Na jugu se je nahajala kraljevina Pandja, ki je imela trgovsko pristani\xc5\xa1\xc4\x8de, poznano iz zahodnih virov pod imenom Nelcinda (ali Neacindi) v Quilonu. Manj znani kraljevini Ajis in Mu\xc5\xa1ikas sta le\xc5\xbeali ju\xc5\xbeno oziroma severno od Kere._NEWLINE_V poslednjih stoletjih pr.n.\xc5\xa1. je postala Malabarska obala zaradi svojih za\xc4\x8dimb zelo pomembna za Grke in Rimljane \xc5\xa1e posebej zaradi \xc4\x8drnega popra. Kere so imele trgovske povezave s Kitajsko, Zahodno Azijo, Egiptom, Gr\xc4\x8dijo, in  Rimskim imperijem. V trgovskih krogih je bilo obmo\xc4\x8dje poznano kot Male ali Malabar. Muziris, Berkaraj, in Nelcinda so bila glavna pristani\xc5\xa1\xc4\x8da v tistem \xc4\x8dasu. Vrednost trgovanja Rimljanov na letni ravni s to regijo je ocenjeno na 50 mio sesterc; takrat sodobna Sangam literatura, opisuje rimske ladje, ki prihajajo v Muziris v Keralo, natovorjene z zlatom za zamenjavo za poper. Eden o zgodnjih zahodnih trgovcev, ki je koristil monsunske vetrove za dosego Kerale je bil Eudoxus iz Cizicus okoli leta 118 ali 166 pr. n. \xc5\xa1. pod za\xc5\xa1\xc4\x8dito Ptolemaja VIII. Dobrotnika, kralja Helenisti\xc4\x8dne Ptolemajske dinastije v Egiptu. Rimske zgradbe v pristani\xc5\xa1kih mestih v regiji, kot npr. tempelj Avgusta in voja\xc5\xa1nice za rimske vojake, so omenjene v Tabula Peutingeriana; edini ohranjeni mapi rimskega  cursus publicus._NEWLINE_Trgovci iz Zahodne Azije in Ju\xc5\xbene Evrope so v Kerali ustanavljali obalne postojanke. Judovske povezave s Keralo poznamo od leta 573 pr.n.\xc5\xa1. Tudi Arabci so imeli trgovske povezave s Keralo, ki so znane \xc5\xa1e pred 4. stoletjem pr.n.\xc5\xa1., saj je Herodot (484\xe2\x80\x93413 pr. n.\xc5\xa1.) zapisal, da je blago, ki so ga prinesli Arabci, in je bilo iz Kerale, prodano  Hebrejcem (Judom) v Eden. Judje so se poro\xc4\x8dali z lokalnimi prebivalci (Dravidskimi Kerami), kar je imelo za posledico oblikovanje t.i. Mappila skupnosti. V 4. stoletju je nekaj Kr\xc5\xa1\xc4\x8danov migriralo iz Perzije in se pridru\xc5\xbeilo zgodnjim  Sirski kr\xc5\xa1\xc4\x8danski skupnosti, ki izvira iz evangelisti\xc4\x8dne dejavnosti apostola Svetega Toma\xc5\xbea v 1. stoletju. Mappila (Semitska) je bil \xc4\x8dasten naziv podeljen spo\xc5\xa1tovanim obiskovalcem iz tujine; Judje, Sirsko (Aramejski) Kristjani, in muslimanskim imigrantom, kar je kasneje ostalo kot naziv za te skupnosti: Judovske Mappile, Nasrani Mappile, in Muslimanske Mappile. Zgodnje cerkve Kristjanov Svetega Toma\xc5\xbea v Kerali so bile zgrajene prva mo\xc5\xa1eja v Indiji Cheraman Juma Masjid leta 629 p.n.\xc5\xa1..\xe2\x80\x94in najstarej\xc5\xa1a sinagoga v Indiji Paradesi Sinagoga leta 1568._NEWLINE_Zgodovinarji menijo, da je prvi val migracije Brahminov v kraljevstvo Kera pri\xc5\xa1el okolik 3. Stoletja pr. n. \xc5\xa1. skupaj z misijonarji jainizma in budizma. Vrhunec arijanizacije kraljevstva Kera pride \xc5\xa1ele v 8. stoletju AD._NEWLINE_Velika ve\xc4\x8dina prebivalstva je uporabljala doma\xc4\x8do dravidsko versko prakso, majhen del pa je sledil d\xc5\xbeainizmu, budizmu in hinduizmu. Te tri filozofije so pri\xc5\xa1le v kraljevino Kera iz Severne Indije. Populacija  Judov in Kristjanov je prav tako \xc5\xbeivela na tem obmo\xc4\x8dju.'